बैठक में जन जागरण अभियान चलाने का निर्णय
बिलासपुर | छत्तीसगढ़ नागरिक अधिकार समिति चिटफंड कंपनियों में निवेश करने वाले लोगों के लिए जन-जागरण अभियान चलाने का निर्णय लिया है। समिति के महासचिव शुभम साहू ने बताया कि समिति के कार्यकर्ता प्रदेशभर में दौरा कर निवेशकों से फर्जी चिटफंड कंपनियों से सावधान रहने की अपील करेंगे। छत्तीसगढ़ शासन द्वारा लागू नया कानून निक्षेपकों का हित संरक्षण अधिनियम के विषय में भी आम जनता को अधिक जानकारी नहीं है। अत: जागरण अभियान के माध्यम से आम जनता को इस कानून की पूर्ण जानकारी दी जाएगी। इस अभियान में राज्य शासन, जला प्रशासन, सेबी, पुलिस प्रशासन व सामाजिक कार्यकर्ताओं को भी सहयोग लिया जाएगा।
hin_Deva hin_Deva